Mesterskabet blev vundet af [[Rafael Nadal]], som dermed vandt [[French Open-mesterskabet i herresingle]] for fjerde [[år]] i træk og 13. gang i alt, og han blev dermed den første spiller i tennishistorien, der vandt 13 [[grand slam]]-titler i [[single (sport)|single]] ved samme [[grand slam]]-turnering, idet han dermed forbedrede sin egen rekord på 12 titler i [[Paris]]. Triumfen var [[Rafael Nadal|Nadal]]s 20. [[grand slam]]-titel i karrieren, og han tangerede dermed [[Roger Federer]]s rekord for flest [[grand slam-mesterskaber i herresingle|grand slam-titler i herresingle]]. I finalen, der for første gang i historien blev afviklet indendørs under anlæggets nyetablerede skydetag, vandt [[Rafael Nadal|den andenseedede spanier]] med 6-0, 6-2, 7-5 over topseedede [[Novak Djokovic]], som dermed tabte til [[Rafael Nadal|Nadal]] i [[French Open-mesterskabet i herresingle|French Open-finalen]] for tredje gang.<ref>[https://www.rolandgarros.com/en-us/article/rafael-nadal-novak-djokovic-for-13th-roland-garros-title Roland-Garros - ''Nadal revels in tying Federer's record of 20 Slams'' (11. oktober 2020)] {{Webarchive|url=https://web.archive.org/web/20201116030729/https://www.rolandgarros.com/en-us/article/rafael-nadal-novak-djokovic-for-13th-roland-garros-title |date=16. november 2020 }} {{en sprog}}</ref>
Sport